احمد صغیر صدیقی

احمد صغیر  اردو زبان کے ممتاز شاعر، نقاد اور افسانہ نگار۔

پیدائش
20 اگست 1938ء کو بہرائچ (بھارت) میں پیدا ہوئے۔

تعلیم
تقسیم ہند کے بعد احمد صغیر پاکستان آگئے۔ کراچی یونیورسٹی سے گریجویشن کیا۔

ملازمت
انہیں زرعی ترقیاتی بنک لمیٹڈ میں ملازمت مل گئی۔1994ء میں ڈپٹی ڈائرکٹر کے عہدے پر پہنچنے کے بعد انہوں نے اختیاری ریٹائرمنٹ لے لی۔

ادبی ذوق
انہیں لکھنے کا شوق لڑکپن سے تھا۔ 1954ء سے انھوں نے باقاعدہ طور پر لکھنے کا آغاز کیا۔ ابتدا انھوں نے نظموں اور افسانے سے کی۔ دوران ملازمت بھی انھوں نے لکھنے پڑھنے کا شغل جاری رکھا۔ وہ ایک اچھے کہانی نویس، ادیب، نقاد اور شاعر تھے۔

تصانیف
انکی ترجمہ کردہ کہانیوں کے چار مجموعے شایع ہوئے، جن میں "دنیا کے بہترین کہانیاں" "دنیا کی مختصر بہترین کہانیاں" "دنیا کی بہترین عجیب کہانیاں" اور "دنیا کے بہترین اسیبی کہانیاں" شامل ہیں۔ انہوں نے نفسیات اور پر اسرار علوم پر بھی دو درجن سے زائد کتابیں لکھی۔ مترجم ہونے کے ساتھ وہ ایک بہترین شاعر، ادیب اور نقاد بھی تھے۔ بطور نقاد انکے تنقیدی مضامین کا مجموعہ گوشے اور جالے کے نام سے 2002 میں شایع ہوا۔ اور بطور شاعر انکے چار شعری مجموعے "سمندری انکھیں" 1972 "کاسنی گلپوش دریچے" 1982 "اطراف" 1992 اور "لمحوں کی گنتی" 2002 میں شایع ہوئیں۔ انہوں نے افسانوں کا انتخاب کرکے "ادھ کھلی کھڑکیاں" کے نام سے ایک کتاب بھی مرتب کی تھی۔ وہ پاکستان کے مشہور ڈائجسٹوں میں مسلسل لکھتے رہے،

وفات
12 ستمبر 2017ء کو امریکہ میں وفات پائی،

حوالہ جات 
 پیمانۂ غزل(جلد دوم)،محمد شمس الحق
 احمد صغیر صدیقی کی profile | ریختہ
 ممتازشاعر احمد صغیر صدیقی امریکا میں انتقال کرگئے

1938ء کی پیدائشیں
2017ء کی وفیات
اتر پردیش کے شعرا
پاکستانی اردو شعرا
بہرائچ کی شخصیات
بہرائچ کے شعراء
بیسویں صدی کے پاکستانی شعرا